CELEX: 22008D0108
Language: lt
Date: 1222387200000
Title: 2008 m. rugsėjo 26 d. EEE jungtinio komiteto sprendimas Nr. 108/2008, iš dalies keičiantis EEE susitarimo XXI priedą (Statistika)

20.11.2008   
            
            
               LT
            
            
               Europos Sąjungos oficialusis leidinys
            
            
               L 309/37
            
         EEE JUNGTINIO KOMITETO SPRENDIMAS
   
   Nr. 108/2008
   2008 m. rugsėjo 26 d.
   iš dalies keičiantis EEE susitarimo XXI priedą (Statistika)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XXI priedas buvo iš dalies pakeistas 2008 m. liepos 4 d. EEE jungtinio komiteto sprendimu Nr. 92/2008 (1).
            
         
               (2)
            
            
               Į Susitarimą turi būti įtrauktas 2008 m. balandžio 23 d. Komisijos reglamentas (EB) Nr. 364/2008, įgyvendinantis Europos Parlamento ir Tarybos reglamento (EB) Nr. 716/2007 nuostatas dėl su užsieniu susijusių įmonių statistinių duomenų perdavimo techninio formato ir dėl leidžiančių nukrypti nuostatų, kurias bus leista taikyti valstybėms narėms (2),
            
         NUSPRENDĖ:
   1 straipsnis
   Po Susitarimo XXI priedo 19x punkto (Europos Parlamento ir Tarybos reglamentas (EB) Nr. 716/2007) įterpiamas šis punktas:
   
               „19xa.
            
            
               
                  32008 R 0364: 2008 m. balandžio 23 d. Komisijos reglamentas (EB) Nr. 364/2008, įgyvendinantis Europos Parlamento ir Tarybos reglamento (EB) Nr. 716/2007 nuostatas dėl su užsieniu susijusių įmonių statistinių duomenų perdavimo techninio formato ir dėl leidžiančių nukrypti nuostatų, kurias bus leista taikyti valstybėms narėms (OL L 112, 2008 4 24, p. 14).
               Reglamento nuostatos šio Susitarimo tikslais adaptuojamos taip:
               III priedas „LEIDŽIANČIOS NUKRYPTI NUOSTATOS“ papildomas taip:
               
                           „Valstybė narė
                        
                        
                           Bendras su užsieniu susijusių įmonių vidaus statistikos modulis
                        
                        
                           Bendras su užsieniu susijusių įmonių išorės statistikos modulis
                        
                     
                           Norvegija
                        
                        
                           Išimtis dėl veiklos rūšių suskirstymo: NACE 1.1 red. J sekcija 2007–2010 ataskaitiniams metams
                        
                        
                           Leidžianti visiškai nukrypti nuostata 2007–2008 ataskaitiniams metams““
                        
                     
         2 straipsnis
   Reglamento (EB) Nr. 364/2008 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2008 m. rugsėjo 27 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2008 m. rugsėjo 26 d.
      
         
            EEE jungtinio komiteto vardu
         
         
            Pirmininkas
         
         H. S. H. Prinz Nikolaus von LIECHTENSTEIN
         
      
   
   
      (1)  OL L 280, 2008 10 23, p. 32.
   
      (2)  OL L 112, 2008 4 24, p. 14.
   
      (3)  Konstituciniai reikalavimai nenurodyti.